
Z A P I S N I K
32. sjednice Vijeća Mjesnog odbora Donja Dubrava
održane 13. prosinca 2023.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Vladimir Matić, Gordana Marković, Igor Salopek, Ana Marić, Hrvoje Sekušak i Nikola Glasnović.
NENAZOČNI ČLANOVI VIJEĆA: 
Dorotea Šafranić.
OSTALI NAZOČNI: 
Marijan Župan, stručni savjetnik za rad tijela mjesne samouprave.

Predsjedava Igor Salopek, predsjednik Vijeća.

Zapisnik vodi Marijan Župan.


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 31. sjednice Vijeća, održane 29. studenoga 2023.
           Na prijedlog predsjednika Vijeća Igora Salopeka Vijeće jednoglasno prihvaća uvrštenje dopunske točke u predloženi dnevni red, koja glasi: 

-  Zahtjev dijela stanara za regulacijom prometa i rješavanjem pitanja parkiranja automobila u Kraljevčanskoj ulici.


Na prijedlog predsjednika Vijeće jednoglasno utvrđuje

D N E V N I   R E D

1. Prijedlog financijskog plana Mjesnog odbora Donja Dubrava za 2024.;

2. Prijedlog plana malih komunalnih akcija Mjesnog odbora Donja Dubrava za 2024.;
3. Prijedlog zaključka o prijedlozima radova za asfalterski program redovitog održavanja
     nerazvrstanih cesta na području Mjesnog odbora Donja Dubrava u 2024.;
4. Zahtjev dijela stanara za regulacijom prometa i rješavanjem pitanja parkiranja 
     automobila u Kraljevčanskoj ulici – donošenje zaključka;
5. Pitanja, prijedlozi i obavijesti.

Ad 1.  Prijedlog financijskog plana Mjesnog odbora Donja Dubrava za 2024.

Članovi Vijeća primili su pisani materijal uz poziv.
U raspravi sudjeluju: Ana Marić, Vladimir Matić, Gordana Marković, Igor Salopek, Nikola Glasnović i Hrvoje Sekušak.
            Vijeće jednoglasno donosi
FINANCIJSKI PLAN

Mjesnog odbora Donja Dubrava
za 2024.

Članak 1.

Financijski plan Mjesnog odbora Donja Dubrava za 2024. (dalje u tekstu: Plan) sastoji se od:

PRIHODA:








42.950,00 €
RASHODA:








42.950,00 €
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

(€)

	PRIHODI MJESNOG ODBORA UKUPNO
	42.950,00

	6711
	PRIHODI ZA FINANCIRANJE RASHODA POSLOVANJA
	42.950,00

	B) RASHODI

	KONTO
	NAZIV KONTA
	IZNOS

(€)

	RASHODI MJESNOG ODBORA UKUPNO
	42.950,00

	Izvor 1.1. OPĆI PRIHODI I PRIMICI
	11.950,00

	3291
	NAKNADE ČLANOVIMA VIJEĆA MJESNOG ODBORA
	11.950,00

	Izvor 4.1. PRIHOD OD KOMUNALNE NAKNADE
	31.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	31.000,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.

          Ad 2. Prijedlog plana malih komunalnih akcija Mjesnog odbora Donja Dubrava za 2024.
Članovi Vijeća primili su pisani materijal uz poziv.
U raspravi sudjeluju: Hrvoje Sekušak, Igor Salopek, Ana Marić, Vladimir Matić, Gordana Marković i Nikola Glasnović.

           Vijeće jednoglasno donosi
Plan malih komunalnih akcija

Mjesnog odbora Donja Dubrava za 2024. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Donja Dubrava, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 31.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.

5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donja Dubrava u 2024.

          Ad 3. Prijedlog zaključka o prijedlozima radova za asfalterski program redovitog održavanja nerazvrstanih cesta na području Mjesnog odbora Donja Dubrava u 2024.
Članovi Vijeća primili su pisani materijal uz poziv.
Predsjednik usmeno obavještava nazočne o predmetu rasprave i odlučivanja.
U raspravi sudjeluju: Hrvoje Sekušak, Igor Salopek, Ana Marić, Vladimir Matić, Gordana Marković i Nikola Glasnović.

U raspravi po ovoj točki dnevnog reda za asfalterski program kao najpotrebnija se učinila Belomanastirska ulica. Međutim, budući da ViO do sada nije izveo potrebne radove iz svoje domene, konsenzualno je utvrđeno da se do daljnjega odgađa donošenje prijedloga za asfalterski program, sve dok se jasno ne utvrdi kakvi su planovi ViO s Belomanastirskom ulicom u 2024. godini.
              Ad 4.  Zahtjev dijela stanara za regulacijom prometa i rješavanjem pitanja parkiranja 

     automobila u Kraljevčanskoj ulici.
Članovi Vijeća primili su pisani materijal uz poziv.
U raspravi sudjeluju: Hrvoje Sekušak, Igor Salopek, Ana Marić, Vladimir Matić, Gordana Marković i Nikola Glasnović.

Vijeće jednoglasno donosi
Z A K LJ U Č A K
o zahtjevu dijela stanara za regulacijom prometa i
rješavanjem pitanja parkiranja automobila u Kraljevčanskoj ulici
1. Razmotrena je predstavka dijela stanara sa zahtjevom za regulacijom prometa i rješavanjem pitanja parkiranja automobila u Kraljevčanskoj ulici.
2. Vijeće se ne smatra meritornim za rješavanje predmetne problematike te predlaže da se o istome donese stručno mišljenje tijela nadležnog za donošenje prometnih rješenja.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.
Ad 5.  Pitanja, prijedlozi i obavijesti.

Nije bilo javljanja za riječ po ovoj točki dnevnog reda.
S obzirom da nije bilo niti drugih javljanja za riječ predsjednik zaključuje sjednicu.
	Izvješće o glasanju na 32. sjednici VMO Donja Dubrava dana 13. prosinca 2023.

Dovršeno u 19,00 sati.
KLASA: 024-08/23-003/2460
URBROJ:251-13-11-4/002-23-2
Zagreb, 13. prosinca 2023.
Zapisnik sastavio:
Marijan Župan
    Predsjednik Vijeća

                                                                                          Mjesnog odbora Donja Dubrava

       Igor Salopek

